text: Mand afsløret med 69 krysantemumbomber i huset
  15 december 2016 kl. 14.36
  Pakkekontrol bragte politiet på sporet af manden.
  Torsdag morgen bankende det på døren hos en 41-årig mand i Rødding . Udenfor stod betjente fra lokalpolitiet i Vejen. Indenfor fandt de en hel del ulovligt fyrværkeri. Nu er manden sigtet for erhvervelse og besiddelse af det.
  Politifolkene beslaglade blandt andet 69 krysantemumbomber, 10 romerlys, fire bomberaketter, tre 30-skudsbatterier mv.
  Det var Told og Skat, som var kommet på sporet af manden, da de lavede kontrol af pakker fra udlandet. De fandt en større mængde ulovligt fyrværkeri i en pakke, som var adresseret t il manden i Rødding. De orienterede politiet, og derfor bankede de på hans dør i morges.
  Overfor TV SYD betegner leder af Lokalpolitiet i Vejen, Henrik Thrane Jensen, fundet som rimeligt stort.
  Henrik Thrane Jensen, leder af Lokalpolitiet, Vejen: "- Bare en krysantemumbombe er farlig. De er shaky og eksploderer nemt ved ukyndig håndtering"
  - Bare en krysantemumbombe er farlig. De er shaky og eksploderer nemt ved ukyndig håndtering.
  Fra i dag er det tilladt at købe fyrværkeri, men det er først tilladt at fyre det af fra den 27. december til den 1. januar.
  Stor mængde ulovligt og farligt fyrværkeri beslaglagt #politidk https://t.co/erFmvG714B
  
  